অর্থনৈতিক পরিকল্পনা
অর্থনৈতিক পরিকল্পনা হলো একটি উদ্দীষ্ট বাৎসরিক হারে অর্থনৈতিক প্রবৃদ্ধি অর্জনের লক্ষ্যে বিভিন্ন প্রকল্প গ্রহণ এবং তদানুপাতে জাতীয় সম্পদ বিনিয়োগ। সাধারণত যে হারে প্রবৃদ্ধি অর্জন সম্ভব তার চেয়ে দ্রুততর হারে প্রবৃদ্ধি অর্জনের লক্ষ্যে একটি উন্নয়নশীল দেশে অর্থনৈতিক পরিকল্পনা প্রণয়ন করা হয়ে থাকে। পুঁজিবাদী রাষ্ট্রে রাজনৈতিক সরকারের নির্বাচনী প্রতিশ্রুতির ভিত্তিতে একটি প্রাগ্রাধিকারমূলক উন্নয়ন প্রকল্পসমূহ নির্বাচন করা হয়ে থাকে। সমাজতন্ত্রিক দেশগুলিতে কেন্দ্রীয় ভাবে অর্থনৈতিক পরিকল্পনা করা হয় সাধারণ মানুষের মৌলচাহিদা পূরণ নিশ্চিত করার উদ্দেশ্যে। কেবল উৎপাদন নয়, বণ্টনও এমতরূপ পরিকল্পনার অন্যতম উদ্দেশ্য।